== Biografi ==
Eske Bille var [[1510]]-[[1514|14]] lensmand på [[Københavns slot]] og derefter på [[Hagenskov]] på [[Fyn]], hvor han viste sig som en myndig mand med en fast karakter. Han kom hurtigt ud i stridigheder med den selvrådige bondebefolkning i [[Båg Herred]] og dermed også med [[Christian 2.]], der tog lenet fra ham. [[Frederik 1.]] gav ham lenet tilbage, og han blev optaget i [[rigsråd]]et i [[1523]]. I [[1529]] blev han sendt til [[Bergen]] som lensmand for at hævde [[Norge]]s forbindelse med Danmark under de urolige forhold. Bille opstådte med fasthed i denne stilling, over for både Christian 2.'s tilhængere og ærkebiskop [[Olaf Engelbrechtsen]] i [[Trondheim]] som han søgte at knytte til Danmark. Stillingen blev farligere efter kong Frederiks død. Det lykkedes ham dog at hævde besiddelsen af Bergenhus så dets overdragelse til det norske rigsråd kun skulle stå ved magt indtil et kongevalg havde fundet sted. Da han imidlertid ville tage til det aftalte kongevalg i Danmark i juni [[1534]], blev han taget til fange i [[Øresund]] af et [[Lübeck|lybsk]] [[orlogsskib]] fordi [[Grevens fejde|grevefejden]] pludselig var brudt ud.
Personbillede_savnes Titler Politik Samfund Historie Ledelse Ledere